Diari Oficial de la Generalitat Valenciana


Sumari del DOGV 2156, del 01-12-1993 (1993/829962)

RESOLUCIÓ de 25 de novembre de 1993, de la Directora General de l'Institut Valencià d'Administració Pública, sobre convalidació de cursos de formació i perfeccionament. ..
---------------------------------------------------------------------------------------------------------------------------------------------------------------------------

### Dades del document

Número de DOGV
:   2156

Data del DOGV
:   01-12-1993

Secció del DOGV
:   ALTRES DISPOSICIONS

Número del document
:   1993/829962


Data del document
:   25-11-1993

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 25 de novembre de 1993, de la Directora General de l'Institut Valencià d'Administració Pública, sobre convalidació de cursos de formació i perfeccionament.  
Els acords subscrits per la Generalitat Valenciana amb els representants de les centrals sindicals, el 18 d'abril i el 13 de maig de 1991, com també l'Acord de 14 de setembre de 1992, fan referència a la tendència cap a l'elaboració d'un pla únic de formació de tota la Generalitat Valenciana.  
Alhora, la Resolució de 26 de juliol de 1991, del Director General de l'Institut Valencià d'Administració Pública, sobre convalidació de cursos de formació i perfeccionament, establia la necessitat de sistematitzar la dispersa acció formativa que s'havia constatat a partir de l'anàlisi realitzada sobre necessitats de formació del personal al servei de les administracions públiques de la Comunitat Autònoma Valenciana.  
Dins d'aquesta mateixa línia ordenadora de la formació, el Decret 176/93, de 28 de setembre, que modifica el barem general aplicat als concursos de mèrits per a la provisió de llocs de treball, aprovat per Decret 117/91, de 26 de juny, el qual fa referència a la normativa d'homologacions per a que les entitats o centres docents puguen sol·licitar la convalidació dels cursos que adrecen a la formació i perfeccionament del personal de les administracions públiques valencianes.  
Per tant, la publicació del Decret 176/93, de 28 de setembre, i l'avaluació última dels plans de formació de l'IVAP, fan aconsellable una renovació de criteris i requisits en la valoració global del urgim homologatori.  
En atenció d'aquests motius, resolc:  
Primer  
L'Institut Valencià d'Administració Pública convalidarà els cursos dirigits al personal a què es refereix l'article 1.1 del Decret Legislatiu, de 20 de març de 199 1, pel qual s'aprova el text refós de la Llei de la Funció Pública Valenciana, que siguen organitzats i realitzats per altres administracions públiques distintes de la Generalitat Valenciana, mitjançant resolució específica.  
Així mateix, convalidarà aquells cursos organitzats i realitzats per altres entitats o centres privats dels Contemplats en la Llei Orgànica de 3 de juliol de 1985, reguladora del dret a l'educació, sempre que s'acomplesquen els requisits que s'estableixen tot seguit.  
Segon  
Els cursos, per als quals se sol·licite la revalidació, hauran de ser publicats adequadament. La publicitat vindrà garantida, preferentment, mitjançant la publicació de la convocatòria en el Diari Oficial de la Generalitat Valenciana, Butlletí Oficial de l'Estat o Butlletí Oficial de la Província, segons els casos.  
Tercer  
Als efectes de ser considerats com a homologables, caldrà que els cursos tinguen una durada mínima de quinze hores.  
Quart  
La sol·licitud de revalidació del curs o cursos haurà d'instar-se davant la Direcció General de l'Institut Valencià d'Administració Pública, almenys amb 30 dies d'antelació a l'inici.  
Cinque  
Prèviament a la convocatòria del curs corresponent, haurà de trametre's a aquesta direcció general:  
Programa de l'acció formativa que, comprenga:  
\* Objectius  
\* Continguts  
\* Metodologia Materials educatius (quan ho requeresca el curs)  
\* Avaluació del curs i dels seus resultats formatius  
\* Destinataris  
\* Criteris de selecció  
\* Professorat  
\* Nombre d'hores  
\* Lloc  
\* Data  
Sisè  
La revalidació tindrà caràcter anual. Per a anys posteriors i edicions successives del mateix o d'altres cursos, haurà d'informar-se a l'IVAP que es continuen acomplint els requisits que justifiquen la revalidació establerta, i aportar l'avaluació efectuada.  
L'avaluació esmentada recollirà una valoració dels assistents al curs, sobre els aspectes educatius establerts en l'apartat anterior.  
Setè  
La resolució homologatòria tindrà caràcter puntual, serà prèvia a l'inici del curso de què es tracte, i possibilitarà l'organisme que sol·lícita la revalidació a donar publicitat a la resolució citada.  
Vuitè  
La Direcció General de l'Institut Valencià d'Administració Pública expedirà certificats d'aprofitament del curs, una vegada acomplits els requisits d'avaluació indicats en l'apartat sisè, i sempre que es justifique l'assistència de l'alumne a més del 85 per cent de la durada del curs.  
Novè  
Els cursos que organitzen les distintes conselleries i centres dependents d'aquestes, amb mitjans formatius propis, dirigits al personal, al qual fa referència l'article 1.1 del Decret Legislatiu de 20 de març de 1991, pel qual s'aprova el text refós de' la Llei de la Funció Pública Valenciana, podran integrar-se en el Pla de Formació Anual de l'institut i es consideraran homologats de forma automàtica en complir amb la formalitat esmentada.  
A l'efecte, caldrà trametre a la Direcció General de l'Institut Valencià d'Administració Pública, per part de cada conselleria, la previsió de proposta formativa abans del 9 de desembre, per a la seua publicació en el Diari Oficial de la Generalitat Valenciana, dins del Pla de Formació anual de l'IVAP.  
Excepcionalment, les distintes conselleries podran proposar la revalidació singular de cursos quan per raons d'oportunitat temporal no hagen pogut trametre les propostes formatives a l'IVAP, abans del 9 de desembre.  
Deu  
Queda sense efecte la Resolució de 26 de juliol de 1991, del Director General de l'IVAP, sobre revalidació de cursos de formació i perfeccionament per part de l'Institut Valencià d'Administració Pública.  
València, 25 de novembre de 1993.- La Directora General: Juana Sema Masiá.-